Paola (Málta) – Wikipédia
Paola (Málta)
máltai helyi tanács
Paola vagy Raħal Ġdid Málta egyik helyi tanácsa a Nagy Kikötő déli részén, a Három Várostól délre lévő Kordin (Corradino) dombon és a délebbre emelkedő dombokon. Északról a Nagy Kikötő és Bormla, keletről Fgura, délről Tarxien, keletről pedig Luqa és Marsa határolják. Lakossága 8856 fő. Olasz nevét (Casal Paula) alapítójáról, a Jeruzsálemi Szent János Ispotályos Lovagrend nagymesteréről, Antoine de Paule-ról kapta. Máltai nevének jelentése új város.
Mottó: Casal Paula[1]
Alapítás éve 1626. július 20.[2]
Polgármester Dominic Grima (Munkáspárt, 2007 óta)
Irányítószám PLA
Ünnep Krisztus Király (július 4. hétvégéje)
Lourdes-i Boldogasszony (augusztus 15.)
Teljes népesség 7864 fő (2014. márc. 31.)[3] +/-
Népsűrűség 3542,4 fő/km²
Terület 2,5 km²
é. sz. 35° 52′ 22″, k. h. 14° 30′ 27″35.872777777778, 14.5075Koordináták: é. sz. 35° 52′ 22″, k. h. 14° 30′ 27″35.872777777778, 14.5075
3.1 Hypogeum
3.2 Kordin
Őskori emlékei, köztük a három Kordin templom a legjelentősebbek közé tartoznak Máltán, a Ħal Saflieni-i hipogeum pedig a Világörökség része. Ettől kezdve azonban lakatlan terület volt, kezdetben Bir Miftuħ, majd Tarxien egyházközségében. A mai települést Antoine de Paule nagymester hozta létre 1626-ban, a templom építésével. A helyiek körében azonnal Raħal Ġdid néven lett ismert. A Lovagrend egyik tagjának, Szent Ubaldescának tiszteletére épült templom volt a város első épülete. 1718-ban Brichelot és Bremond térképén szerepel Paulla néven, ám érdekes módon a mai Żabbar helyén - amelyet viszont délebbre ábrázolnak - is található egy C(asal) Paula nevű község. A templomot többször bővítették, ám miután 1910-ben Paola egyházközsége különvált Tarxientől, új templom épült Krisztus Király tiszteletére (1923-1959). A brit uralom idején és a második világháború után hajójavító üzemek jöttek létre a Nagy Kikötő partjain. A városban található Málta egyetlen mecsete is. A század végén újabb egyházközség jött létre a településen, a Lourdes-i Szűz Mária-plébánia, amelynek új templom is épült. 1994 óta Málta egyik helyi tanácsa. Paolában található Málta civil és katonai börtöne (Corradino).
Paolát héttagú helyi tanács irányítja, a jelenlegi, hatodik tanács 2012 óta van hivatalban.[4]
Silvio Parnis (1994-2001?)
Raymond Attard (2001?-2007)
Dominic Grima (Munkáspárt, 2007-2012)
Roderick Spiteri (Munkáspárt, 2012-)
A Hypogeum
HypogeumSzerkesztés
Bővebben: Ħal Saflieni-i hipogeum
Az egykori Ħal Saflieni faluban talált hipogeum (föld alatti temetkezési hely) a máltai kőkor egyik leghíresebb és legjobb állapotban fennmaradt emléke. A korai földalatti temetkezési helyek továbbfejlesztett változata, egy három emelet mély labirintusként rejtőzik a mészkősziklában. Kr. e. 3700 és 3000 között használhatták, kb. 6-7000 ember temetkezési helye.[5]
Az építményt véletlenül fedezték fel a 20. század elején. A több mint 20 kézzel kivájt terem rendkívüli kulturális fejlettségről tanúskodik. Az építmény állagának megóvása érdekében ma csak napi 80 látogató tekintheti meg.
KordinSzerkesztés
Bővebben: Kordin megalitikus templomai
Kordin III az egyetlen, amely fennmaradt a leírásokból ismert három rom közül. A legkorábbi templomépítési fázisból származó templom ma teljesen körbeépítve áll a dokkok fölötti dombon, a Triq Kortin és a Triq Il-Baċir között.
Szt. Ubaldesca-templom
Lourdes-i Szűz Mária plébániatemplom
Filarmonic Society G.M. Fra Antoine De Paule (Kristu Re Band)[6]
Filarmonic Society Lourdes A.D. 1977 (Santa Bernardina Band)
Kristu Sultan Paola Band and Social Club
Egyházi szervezet:
Paola Scout Group
Paola Wolves Sports Club
Boccia: Boċċi Club Paola/Tarxien
Paola Schreiber Boċċi Club
Futsal: Paola Stars Futsal Club
Labdarúgás: Paola Hibernians Football Club: a Premier League egyik legsikeresebb csapata, 10-szeres bajnok, 8-szoros kupagyőztes
Tenisz: Vittoriosa Lawn Tennis Club
Tollaslabda: Paola Stars Badminton Club
Dokkok Paola északi szélén
Autóval és tömegközlekedéssel is néhány percre van a sziget főbb városaitól. A máltai nemzetközi repülőtér szintén néhány percnyire található.
Autóbuszjáratai (2011. november után):[7]
3 (Valletta-Kalkara)
83 (Valletta-Santa Luċija-Valletta)
84 (Valletta-Żejtun-Valletta)
120 (Xgħajra-Pembroke)
204 (Marsaskala-Mater Dei)
206 (Marsaskala-Mater Dei)
210 (Birżebbuġa-Mater Dei)
213 (Kalkara-Mater Dei)
226 (Santa Luċija-Mater Dei)
N3 (éjszakai, San Ġiljan-Kalkara)
N71 (éjszakai, San Ġiljan-Qrendi)
N81 (éjszakai, San Ġiljan-Repülőtér)
N91 (éjszakai, San Ġiljan-Marsaskala)
↑ Jelentése: Paule falva
↑ Grandmaster De Paule (angol nyelven). G.M. Fra Antoine De Paule Philharmonic Society. [2010. január 19-i dátummal az eredetiből archiválva]. (Hozzáférés: 2010. március 21.)
↑ Ħal Saflieni Hypogeum (angol nyelven). UNESCO. (Hozzáférés: 2010. március 21.)
↑ G.M. Fra Antoine De Paule Philharmonic Society (angol nyelven). [2010. november 10-i dátummal az eredetiből archiválva]. (Hozzáférés: 2010. június 8.)
↑ Routes by locality (angol nyelven). Arriva Malta. [2012. október 12-i dátummal az eredetiből archiválva]. (Hozzáférés: 2012. október 15.)
Local councils: Paola (máltai és angol nyelven). Department for Local Government. (Hozzáférés: 2010. június 7.)
Paola (angol nyelven). G.M. Fra Antoine De Paule Philharmonic Society. [2012. július 17-i dátummal az eredetiből archiválva]. (Hozzáférés: 2010. március 21.)
A lap eredeti címe: „https://hu.wikipedia.org/w/index.php?title=Paola_(Málta)&oldid=21861079”
Utoljára szerkesztve 2019. október 27., 14:33-kor